**B.2 OPIS PREDMETU ZÁKAZKY**

**NÁZOV ZÁKAZKY:** **Zabezpečenie nakladania s odpadom (škvara)**

**Kód CPV Hlavný slovník:**

*90510000-5 Likvidácia a spracovanie odpadu*

*90500000-2 Služby súvisiace s likvidáciou odpadu a odpadom*

*14630000-6 Troska, škvara, železný odpad a šrot*

*90512000-9 Služby na prepravu odpadu*

 **PREDMET ZÁKAZKY**

Predmetom zákazky je zabezpečenie zberu, odberu, prepravy a spracovania odpadu - škvary zo Zariadenia na energetické využitie odpadu obstarávateľa (ďalej len „ZEVO“), ktorý vzniká pri spaľovaní odpadu v súlade so zákonom č. 79/2015 Z. z. o odpadoch a o zmene a doplnení niektorých zákonov.

**ROZSAH ZÁKAZKY**

Predpokladané množstvo odpadu - škvary: 140 000 ton/48 mesiacov odo dňa účinnosti zmluvy

**TECHNICKÁ ŠPECIFIKÁCIA:**

V zmysle prílohy č. 1 vyhlášky Ministerstva životného prostredia Slovenskej republiky
č. 365/2015 Z. z., ktorou sa ustanovuje Katalóg odpadov ide o ostatný odpad skupiny 19 - ODPADY ZO ZARIADENÍ NA ÚPRAVU ODPADU, Z ČISTIARNÍ ODPADOVÝCH VÔD MIMO MIESTA ICH VZNIKU A Z ÚPRAVNÍ PITNEJ VODY A PRIEMYSELNEJ VODY

Podskupina 19 01 - ODPADY ZO SPAĽOVANIA ALEBO PYROLÝZY ODPADU

**Kód odpadu 19 01 12** – Popol a škvara iné ako uvedené v 19 01 11

Kategória odpadu – O.

Nakladanie s odpadom v súlade so zákonom č. 79/2015 Z. z. o odpadoch a o zmene a doplnení niektorých zákonov je zber, preprava, zhodnocovanie vrátane triedenia
a zneškodňovanie odpadu vrátane dohľadu nad týmito činnosťami a nasledujúcej starostlivosti o miesta zneškodňovania a zahŕňa aj konanie obchodníka alebo sprostredkovateľa.

Odpad - škvara vzniká pri spaľovaní odpadu, počas nepretržitej prevádzky dvoch kotlov priebežne počas 24 hodín. Množstvo odpadu - škvary je závislé od nominálnych parametrov a výkonov kotlov počas prevádzky. Prevádzka ZEVO Bratislava je nepretržitá s dvomi (2) plánovanými odstávkami za rok. Množstvo odpadu - škvary, ktoré vznikne za rok je cca
35 000 ton za rok. Odpad - škvara je z kotlov kontinuálne dopravovaná dopravníkmi do zásobníka škvary. Odpad - škvara je zo zásobníka škvary nakladaná drapákovým žeriavom na triediacu linku škvary, kde sa zo škvary separujú železné kovy, neželezné kovy a sklo. V prípade poruchy triediacej linky je nutné odoberať odpad - škvaru bez separácie, s neodstráneným materiálmi.

Odpad - škvaru je nutné odoberať v každý pracovný deň, pondelok až piatok, výnimočne v sobotu podľa množstva odpadu uloženého v zásobníku škvary.

Odber odpadu - škvary v ZEVO:

Čas odoberania:

pondelok až piatok od 6:00 hod. - 13:30 hod.,

v sobotu od 6:00 hod. – 11:00 hod.,

Minimálne množstvo vývozu **v pracovné dni** cez týždeň je **120 t za zmenu.**

Minimálne množstvo vývozu **v sobotu** je podľa množstva v zásobníku škvary (**môže byť menej ako 120** **t).**

Nakladanie jedného vozidla cca 25 ton cez triediacu linku škvary trvá cca 45 min.

Ide o proces, kde žeriavnik nakladá odpad - škvaru do triediacej linky, kde prichádza k separácii železných kovov, skla a  neželezných kovov a čistá škvara sa dopravuje systémom pásových dopravníkov na nákladné vozidlo.

Nakladanie jedného vozidla cca 25 ton odpadu - škvary bez použitia separácie na linke škvary trvá cca 15 min.

Ide o proces, kde nákladné vozidlo zastaví cúvaním priamo do haly zásobníka škvary, následne mu na mieste žeriavnik nakladá odpad - škvaru bez separácie na triediacej linke. Predmetný odpad - škvara obsahuje všetky nevyseparované materiály.

Odber odpadu škvary a všetky s tým súvisiace činnosti musia byť vykonané v zmysle zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov. S odpadom musí byť nakladané v súlade so zákonom č. 79/2015 Z. z. o odpadoch v znení neskorších predpisov.

Obstarávateľ si vyhradzuje právo na kontrolu nakladania s odpadom vo všetkých fázach materiálového toku odpadu, kedykoľvek a na každom mieste, kde sa odpad bude nachádzať v zmysle materiálového toku odpadu, ktorý predloží v rámci ponuky.

Zariadenie na zber odpadu je možné použiť iba v prípade, ak je zabezpečené, aby nedochádzalo k únikom vody, ktorá je zastúpená v odpade v objeme 20 % do životného prostredia, t. j., musí byť skladovaná v uzavretej hale s odvodom vôd do kanalizácie (príp. inej úpravy vôd – napr. čistiareň OV) alebo v nepriepustných kontajneroch.

 ***/****Vzhľadom na skutočnosť, že predmetný odpad nie je inertný, v prípade nesprávneho skladovania môže prísť k znečisteniu životného prostredia. Obstarávateľ požaduje s týmto odpadom nakladať v zmysle § 2 ods. 1 vyhlášky Ministerstva životného prostredia Slovenskej republiky č. 382/2018 Z. z. o skládkovaní odpadov a uskladnení odpadovej ortuti. Podľa prílohy č. 1 predmetnej vyhlášky požaduje obstarávateľ s predmetným odpadom nakladať ako s inertným z dôvodu pozitívnej ekotoxicite, ktorá spĺňa požiadavky na ukladanie na skládku odpadu, ktorý nie je nebezpečný. Obstarávateľ požaduje zabezpečiť, aby nedochádzalo k úniku vody obsiahnutej v škvare ani k únikom látok, ktoré spôsobujú zvýšenú ekotoxicitu do životného prostredia v žiadnom kroku materiálového toku odpadu./*

Miesto umiestnenia zásobníka škvary:

ZEVO Bratislava, Vlčie hrdlo 72, 821 07 Bratislava

Požiadavky obstarávateľa na vozidlo na prepravu odpadu – škvary v súlade so zákonom
č. 214/2021 Z. z. opodpore ekologických vozidiel cestnej dopravy a o zmene a doplnení niektorých zákonov:

**1. variant:** Využíva alternatívne palivo (elektrická energia, vodík, syntetické a parafinické palivo, stlačený zemný plyn (CNG), skvapalnený zemný plyn LNG, skvapalnený ropný plyn (LPG), príp. biopalivo).

**2. variant:** Vozidlo bez spaľovacieho motora alebo so spaľovacím motorom, ktoré emituje menej ako 1g CO2/kWh/alebo menej ako 1g CO2/km.

**Maximálna výška vozidla** pri nakladaní cez triediacu linku je 3,15 m.